49. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.113/674 της 23 Μαΐου/6 Ιουν. 1997 (ΦΕΚ Β΄  462) Αύξηση για το 1997 των καταβαλλομένων συντάξεων του Ταμείου Επικουρικής Ασφάλισης Υπαλλήλων Εμπορικών Καταστημάτων. Οι καταβαλλόμενες από το Ταμείο Επικουρικής Ασφάλισης Υπαλλήλων Εμπορικών Καταστημάτων συντάξεις προς τους συνταξιούχους του, των οποίων το συνταξιοδοτικό δικαίωμα εμπίπτει στο μέχρι την 31.12.96 χρονικό διάστημα, αυξάνονται από 1.3.97 κατά ποσοστό 7.1% για τις συντάξεις μέχρι του ποσού των 130.000 δρχ. και κατά ποσοστό 4,8% για το τμήμα των συντάξεων από 130.001 δρχ. και άνω. Τα προβλεπόμενα από την παρ. 6 του άρθρ. 6 του Κανονισμού Ασφαλιστικών Παροχών του Ταμείου κατώτατα όρια των καταβαλλομένων συντάξεων, καθορίζονται από 1.3.97 στο ποσό των 51.000 δρχ. για τις κατηγορίες γήρατος και αναπηρίας και στο ποσό των 42.000 δρχ. για την κατηγορία συντάξεων δικαιοδόχων (θανάτου), ανεξάρτητα από το χρόνο έναρξης της συνταξιοδότησης. 39.Η.δ.46-49 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 